La Chaumiere Vielsalm Bèlgica - Ofertes d'hotels amb els MILLORS DESCOMPTES EN LÍNIA\nHouit, Vielsalm, Bèlgica - Veure al mapa\nAl visitar Vielsalm, vosté es sentirà com a casa a La Chaumiere, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA La Chaumiere, l'excelent servei i instal.lacions superiors faran de la vostra estada una experiència inoblidable. L'hotel ofereix Wi-Fi gratuït en totes les habitacions, Zones públiques amb Wi-Fi, instal.lacions de barbacoa per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a La Chaumiere.


Cullera sancionarà amb 900 euros els responsables d’abocaments il·legals | RiberaBaixa.info\nCullera sancionarà amb 900 euros els responsables d’abocaments il·legals\nL’ajuntament col·loca cartells per tot el terme municipal recordant la prohibició\nL’Ajuntament de Cullera aplicarà la sanció màxima als qui aboquen enderrocs o residus en espais no permesos. Ho ha deixat clar el regidor de Medi ambient, Hugo Font, una decisió motivada pels reiterats casos detectats malgrat les prohibicions i la insistència municipal en estes.\nEls qui infringisquen l’ordenança municipal s’enfrontaran a una multa de 900 euros tal com recorden els cartells que s’han col·locat al llarg de huit punts de Cullera, especialment aquells que tenen un major índex d’incidències.\nEl consistori també augmentarà la vigilància per a tractar de disminuir este tipus d’accions fora de la llei i així prendre les mesures que siguen necessàries per a evitar que l’entorn es veja afectat.\nEl consistori espera que l’enduriment de les sancions faça que tot aquell que vaja a realitzar un abocament note més pressió i s’ho pense dos vegades. «Tots eixim perjudicats perquè hi ha veïns de les zones afectades que no tenen per què suportar que prop de les seues cases alguns, per comoditat i irresponsabilitat, vulguen deixar les restes que els molesten a sa casa», ha insistit l’edil de Medi ambient.\nFont ha recordat que Cullera disposa d’un Ecoparc on han de deixar-se elements com ara mobles, deixalles o enderrocs. «Abandonar-los en la via pública o en espais naturals no pot seguir eixint debades», declara, «per la qual cosa l’ajuntament serà implacable amb aquells als quals enxampe infringint la norma», ha conclòs.\nPublicació següentPersones sordes denuncien la vulneració del dret fonamental a l’educació\nPublicació anteriorAntoni Miró dóna una litografia de Joan Fuster a l’espai que acull l’obra de l’intel·lectual de Sueca


Aquest divendres som a l’alTERna’t de Manlleu – Ateneu Cooperatiu Catalunya Central\nAquest divendres som a l’alTERna’t de Manlleu\nHome/General/Aquest divendres som a l’alTERna’t de Manlleu\nLa Xarxa d’Economia Social i Solidària (XESS) de Manlleu organitza aquest divendres alTERna’t, una jornada lúdica i didàctica entorn a aquest tipus d’economia que situa la persona i i la comunitat al centre de la seva activitat i prioritza el benestar col·lectiu per davant del benefici econòmic. L’Ateneu Cooperatiu de la Catalunya Central participarà activament en la jornada, que es farà de 6 de la tarda a 10 del vespre a l’Embarcador del Ter. L’alTERna’t pretén donar visibilitat a les iniciatives que ja estan actuant sota els criteris de l’economia social i solidària i fer adonar a la ciutadania que també ja els estan introduint en els seus hàbits quotidians. L’alTERna’t compta amb el suport de l’Oficina de Promoció Econòmica (OPE) de l’Ajuntament de Manlleu, de l’Embarcador del Ter i de l’Ateneu Cooperatiu de la Catalunya Central.\nLa jornada es va presentar dimarts a l’Embarcador del Ter mateix. Hi van intervenir Betlem Parés, coordinadora de l’Àrea de Serveis a les Persones i Promoció Econòmica de l’Ajuntament, i Mireia Franch i Lina Costa, en nom de les iniciatives que formen part de la Xarxa d’Economia Social i Solidària de Manlleu. Mireia Franch hi representava Sambucus, una de les cooperatives agrupades entorn a l’Ateneu Cooperatiu de la Catalunya Central.\nMireia Franch i Lina Costa van detallar el programa de l’alTERna’t, que començarà a les 6 de la tarda, amb una explicació de què s’enten per economia social i solidària a càrrec del manlleuenc Ruben Suriñach, coordinador del Balanç Social de la Xarxa d’Economia Solidària (XES) de Catalunya i membre de la cooperativa mésOpcions. De 7 a 9 es podrà conèixer o participar en un itinerari de jocs didàctics i activitats de sensibilització pensats per a un públic familiar. Les activitats estaran dinamitzades per membres de les iniciatives de la xarxa manlleuenca. Finalment a les 9, i per cloure la jornada, hi haurà una actuació musical d’Anna i Nil Solans.\nA partir de les 7 també es podrà gaudir de l’oferta gastronòmica de l’Embarcador del Ter, que aquesta vegada es complementarà amb entrepans elaborats per l’agrobotiga de Les Basses, una de les iniciatives que formen part de la Xarxa d’Economia Social i Solidària de Manlleu. Aquesta serà una de les últimes oportunitats d’aquest estiu per gaudir de l’Embarcador del Ter, que a la seva vegada, també forma part de la Xarxa.\nMireia Franch va explicar els objectius de les entitats i l’Ajuntament en agrupar-se entorn a la Xarxa d’Economia Social i Solidària de Manlleu. També la voluntat d’ampliar-la, fins i tot més enllà de Manlleu, a totes aquelles entitats i empreses que en la seva activitat econòmica ja estiguin incorporant alguns dels valors de l’economia social i solidària com poden ser, segons Franch, l’economia democràtica, sostenible, «d’aquí i que es queda aquí», cooperadora, transparent «i que apel·la a la participació ciutadana». Respecte l’alTERna’t, Mireia Franch va recalcar que no és una fira a l’ús, amb estands de les entitats de la Xarxa, sinó una activitat «per presentar la nostra manera de fer, aquesta vella manera de fer economia».\nBetlem Parés, per la seva part, va intervenir en nom de l’Ajuntament de Manlleu, un dels pioners a Osona i Catalunya en posar en valor l’economia social i solidària, sempre en el marc del foment de l’anomenada economia plural. Ha recordat que a Manlleu ja hi ha empreses, algunes d’elles ni tan sols sent conscients de formar part de l’economia social i solidària, que ja estan aplicant principis propis d’aquesta. Parés també ha recalcat el fet que Manlleu es troba entre els municipis fundadors de l’Associació de Municipis per l’Economia Social i Solidària i que és un dels nou membre del seu consell executiu. El de Manlleu també és un dels ajuntaments que formen part des del primer dia de la Taula Territorial de l’Ateneu Cooperatiu de la Catalunya Central.\nLa Xarxa d’Iniciatives d’Economia Social i Solidària de Manlleu\nLa Xarxa d’Iniciatives d’Economia Social i Solidària de Manlleu va ser impulsada el 2015 des de l’Ajuntament i diverses de les iniciatives que en formen part. Sota el paraigües de la Xarxa s’agrupen empreses, entitats i altres iniciatives que actuen des del compromís social per resoldre necessitats a través de l’activitat econòmica. Es tracta d’iniciatives que s’orienten per principis com la transparència, la participació, la sostenibilitat, l’equitat, la inclusió, la solidaritat, la col·laboració i compromís amb la comunitat, amb una clara voluntat transformadora davant l’actual context de desequilibri, desigualtat i exclusió social.\nEs tracta d’iniciatives que actuen en diversos sectors (agricultura, restauració, serveis, indústria, lleure…) i que s’organitzen a través de diferents formes jurídiques (cooperatives, associacions, fundacions o fins i tot societats mercantils o autònoms). Tot plegat coordinat amb el treball transversal de suport a l’economia plural que es du a terme de l’Oficina de Promoció Econòmica (OPE) de l’Ajuntament amb actuacions en diferents àmbits per a donar suport a les iniciatives existents i fomentant-ne l’aparició de noves. Una economía plural que ja avui dia incorpora diferents dels principis que regeixen a l’economia social i solidària.\nadmin-istrador\t2017-08-31T08:00:46+01:00\t31 agost 2017|General|


Oliva Torras » El Bages, territori d'oportunitats empresarials\nOliva Torras, una de les històriques del metall del Bages\nS’han especialitzat en proveir de semiacabats a la indústria del metall i de fabricació de maquinària per fred, màquines recreatives i caixers de pàrquing i expenedores de parquímetre. Operen a tot Europa, tot Amèrica i Austràlia\nAl llarg dels seus 60 anys, Oliva Torras s’ha adaptat als canvis del panorama industrial. També ha col·laborat activament en les polítiques de formació continuada de les institucions.\nFundada l’any 1945, Oliva Torras es dedicava a la fabricació de caldereria pesada i maquinària tèxtil. Als anys 80, va redirigir el seu negoci i avui és proveïdora de la indústria de components metàl·lics, en especial de maquinària de fred, màquines recreatives, parquímetres i mecanismes per a pàrquings\nVen els seus productes principalment a la Unió Europea, Estats Units, Amèrica Llatina i Austràlia, i té una sucursal a Mèxic. El centre d’operacions és a Manresa, la ciutat on va néixer. Des d’aquí, manté el ferm compromís de donar feina a persones de la comarca, en especial pel que fa a la incorporació normalitzada de dones al sector del metall.\nEl que més valoren del Bages els responsables d’Oliva Torras és la bona qualificació dels operaris. A més, el seu propietari, Sebastià Catllà, va ser dels impulsors del Centre de Formació Pràctica, on treballadors de la indústria bagenca poden fer cursos de reciclatge per estar sempre al dia\nL’OLIVA TORRAS, SA\nNom comercial: OLIVA TORRAS\nPolígon on es troba: Pont Nou I\nActivitat: Subcontractació de metall i fabricació de maquinària per fred, pàrquing i màquines recreatives.\nAdreça: Camí de Rajadell, s/n\nTelèfon: 93 872 97 33\nUbicació del mercat: Mercat català i internacional\nPlantilla: 115 treballadors/es\n« Thor Especialidades\n« Tornar als casos d'èxit


Instal·lacions | IES Biel Martí\nL’edifici està situat en l’avinguda Son Morera, on hi ha l’entrada principal i dos accessos als patis. A la planta baixa hi ha el hall, amb el taulell de consergeria, les oficines d’administració, els despatxos de l’equip directiu i de la majoria dels departaments didàctics, la sala de professorat, la biblioteca, l’aula-taller de tecnologia, altres aules de grup i la cantina. En el primer pis hi ha les aules del CFGM d’Informàtica i la del programa de Formació Professional Bàsica, l’aula de Dibuix, el laboratori de Ciències Naturals i Física i Química, l’aula de Música, la sala d’actes i la resta d’aules de grup.\nHi ha dos patis, un al sud -més gran, amb una ampla porxada, pista de bàsquet i porteries de voleibol-, i un al nord, més petit, on hi ha una xarxa per a voleibol i una taula de ping-pong fixa, feta d’obra. Des del 2011 es disposa d’un poliesportiu de propietat municipal, compartit durant l’horari lectiu amb el CEIP Castell de Santa Àgueda, amb qui llinda el pati nord. A més d’aquest espai, per a les classes d’Educació Física disposam, algunes hores, del poliesportiu municipal, situat a uns 100 metres de l’institut i que compartim, en horari lectiu, amb el CC Sant Francesc d’Assís.\nLes aules són de dimensions molt ajustades i no poden acollir grups amb ràtios d’alumnes elevades; a més, hi falten llocs per a activitats bàsiques (aules d’estudi, sales de reunions, sala per a atenció a les famílies).\nPel que fa a la dotació de les aules i espais docents, s’ha millorat molt els darrers anys. Gairebé totes les aules disposen del mobiliari adient, ordinador, projector i pissarra digital interactiva. En falten als laboratoris, al taller de tecnologia, etc. Els darrers quatre anys s’han tornat a fer assignacions anuals als departaments i aquests, segons els seus propis criteris, han pogut millorar el material didàctic i instrumental de les aules específiques o laboratoris (Música, laboratoris de Física i Química i Biologia, Tecnologia, Dibuix…), així com també s’ha fet una assignació a la Biblioteca per renovar-ne la dotació. També, a través del Fons del Programa de Reutilització de Llibres se n’han pagat les despeses del Programa de Foment de la Lectura.


Guaita què fan ara...: Isobel Campbell & Mark Lanegan\nDimarts tocava acomiadar-se de la marató de concerts de novembre. I què millor que fer-ho al costat de casa.\nObria foc com a teloner Harper Simon ( fill de Paul Simon, pel que em van dir). Tasca difícil la dels teloners, batallant amb sales mig buides i públic xerrameca. Tal i com va comentar l’Álex, una mena de Bob Dylan cantant cançons de bressols. Sol amb la guitarra, va desplegar bon ofici i nefasta vocalització quan es dirigia al públic. Potser una mica massa tranquil tot plegat. No va deixar gaire empremta.\nEl plat fort, Isobel Campbell & Mark Lanegan . Malgrat la nul•la comunicació amb el públic, un bon concert. Molt ben acompanyats per una bona banda. Ella, amb actitud de nina tímida i veu xiuxiuejant. Ell, amb pinta d’expresidiari reformat amb camisa, veu viscuda rascant les lletres de les cançons (algunes, precioses, per cert). Veure’l plorar cantant una cançó des de la primera fila (si, des de la primera fila ) no va tenir preu. I com n’és de potent veure i escoltar un violoncel.\nLos quienes? Pero estos como se conocen? Cadena Dial? :P\nMás conciertos que los del Mondo Sonoro...\n3 de desembre de 2010 a les 9:44\nI per estar informat, aquí. :-D\nAl mes de desembre baixarà la mitjana de tot en general ( maleïts horaris..)\n3 de desembre de 2010 a les 10:00\nI després diuen que el novembre és un mes gris... quina marató!\n3 de desembre de 2010 a les 10:18\nEl desembre serà gris, el desembre...\nMarató? Se m'han posat uns bessons a les cames... (jajajaja!)\n3 de desembre de 2010 a les 10:32\nAhora no solo me siento una pringada por lo del clásico...también una ignorante! :-)\n3 de desembre de 2010 a les 12:58\nEstà bé que els músics es guanyin la vida fent música i no enregistrant música.\nPer cert, tu ja pagues les entrades? I pagues les cançons que et baixes?\nPer que si vas a concerts i després pirateges els enregistraments, no es pot dir que t'agradi el grup, per que no els dones suport.\nSi t'agrada la música, paga els concerts, paga les cançons i, si convé, compra merxandatge! Tot i que fer-ne publicitat al blog ja és una bona manera de col·laborar!\n4 de desembre de 2010 a les 15:33\nPago les entrades religiosament ( no hi ha manera d'aconseguir invitacions...cagum!)\nI des que he descobert l'Spotify he deixat el meu flirteig amb el costat fosc del delicte.\n(i dec ser de les poques que paga religiosament per veure pel•lícules)\nUhm...No m’estaràs renyant, mecatxis!?\n6 de desembre de 2010 a les 12:09\nUns altres vampire weekend .. pero mes llarg , vaja.. :)\nNo, no...aquí ningú va cridar "manos arriba, esto es un atraco"...no...\n6 de desembre de 2010 a les 17:20\nDe fet t'estic felicitant i animant-te a que facis gala de bones pràctiques en el teu blog com a defensora de la cultura.\nEls artístes han de guanyar-se la vida! Si els ajudessim potser ells també renegarien de l'SGAE.\n7 de desembre de 2010 a les 17:06


La remodelada piscina del Molí Nou enceta la temporada | Ràdio Igualada\nLa remodelada piscina del Molí Nou enceta la temporada\nLa piscina remodelada del Molí Nou romandrà oberta des que va iniciar la temporada de bany aqyest dissabte i fins al 7 de setembre. L’ajuntament va enllestir la setmana passada tots els treballs de millora , després que els serveis tècnics de la Diputació en fessin el diagnosi. En aquests dos darrers anys el consistori ha invertit 40.000 euros anuals per a la recuperació progressiva d’aquesta piscina emblemàtica que es va construir l’any 1934 i que ara presentava moltes mancances.\nDurant el mesos de primavera s’ha substituït íntegrament la instal·lació elèctrica, que l’existent estava obsoleta i que requeria una urgent posada al dia. A més s’han instal·lat nous elements exteriors de mobiliari i enjardinament. Aquestes tasques s’afegeixen a les que es van dur a terme el 2013, quan es va efectuar una important intervenció en l’edifici principal. En aquest sentit, es van impermeabilitzar les zones sensibles, es va millorar l’accessibilitat i es va refer la terrassa.\nEl Molí Nou restarà obert aquest estiu entre el 21 de juny i el 7 de setembre, entre les 10 i les 20h. La informació relativa als abonaments es pot consultar a la mateixa piscina i també al Patronat Municipal d’Esports, visitant les seves oficines, el web www.pmeigualada.cat o trucant al telèfon 93 805 42 10.


Dijous, Setembre 3, 2015 - 12:15\nDesprés de set edicions, Catí acull un any més una prova de la Lliga Castelló Nord. Més de 500 corredors i 100 voluntaris es donen cita en este poble de l’interior de la Província de Castelló per tal de gaudir de l’esport i la muntanya. A l'igual que en l’edició anterior la cursa constarà de dos recorreguts: una marxa no competitiva de 10 Km i la cursa competitiva de 21 Km.\nPel que fa a la marxa competitiva, tindrà un recorregut de 21 Km amb un desnivell de 1.100 metres positius. Els corredors hauran de pujar fins al Tossal de la Nevera (1.286m) passant pel Mas de la Serrà, la Canaleta, la Font de la Massà o el Balneari de l’Avellà. En l’edició anterior, el guanyador absolut, Mario Bonavista, la va aconseguir finalitzar-la amb un temps de 1h 44 min 25 seg.\nA l'igual que l’any passat, la cursa comptarà amb un recorregut més curt per tal de fer-la accessible a tots els públics. Este recorregut tindrà un total de 10 Km amb un desnivell de 450 metres positius en els quals els participants hauran de pujar fins a la Selleta per a baixar per la Font de la Massà fins a arribar al poble.\nLes inscripcions es poden fer a www.tdpevents.es per 14 Euros fins al 8 de setembre i per 18 Euros del 9 a l'11 de setembre.


Davant el rebrot de la Covid19, la FHSJDM suspèn, temporalment, les visites a usuaris ingressats - Fundació Hospital Sant Joan de Déu de Martorell\n19 Octubre 2020 | Notícies\nInici | Notícies | Davant el rebrot de la Covid19, la FHSJDM suspèn, temporalment, les visites a usuaris ingressats\nLa Fundació Hospital Sant Joan de Déu de Martorell (FHSJDM) restringeix les visites als pacients ingressats durant 15 dies, degut a la situació actual de la pandèmia de la Covid19.\nI des d’aquí, també us volem recordar les noves mesures per contenir els brots de COVID-19 a tot Catalunya, publicades pel Departament de Salut de la Generalitat de Catalunya:\nEs prohibeixen les trobades i reunions de més de 6 persones, llevat que siguin convivents, tant en l’àmbit privat com en l’àmbit públic. No afecta el transport públic, l’àmbit laboral, l’àmbit docent, les activitats de lleure infantil i juvenil, les activitats de culte i actes religiosos o altres àmbits que ja tenen una regulació específica en plans sectorials.\nÀmbit laboral i professional. Cal prioritzar el teletreball i les reunions telemàtiques. Si no és possible, cal aplicar mesures per garantir la distància de seguretat interpersonal: entrades i sortides esglaonades, flexibilitat horària…\nÀmbit educatiu. Es mantenen les activitats docents, activitats de lleure infantil i juvenil (incloses les extraescolars) i activitats d’intervenció socioeducativa (serveis d’intervenció socioeducativa i centres oberts), incloent el transport escolar, amb l’aplicació rigorosa de les mesures definides als plans sectorials aprovats pel PROCICAT. A les universitats, la docència teòrica passa a ser virtual.\nTransport públic. El transport públic ha de mantenir la seva oferta al 100% encara que hi hagi una disminució de passatgers. Només es poden produir restriccions en horari nocturn.\nActivitat comercial. Els establiments i locals comercials minoristes han de reduir l’aforament al 30% de l’habitual. Si no és possible, només s’hi permet l’accés d’un sol client. Els establiments amb una superfície superior a 400 m2 han de tenir controls d’accés. En els centres comercials també hi ha d’haver sistema de control d’aforament i es restringirà l’accés i ús de zones recreatives com zones infantils, ludoteques o àrees de descans.\nHostaleria i restauració. Els bars i restaurants han de tancar, com a màxim, a la 01.00 h. A partir de les 00.00 hores de la nit no es poden admetre nous clients.\nActivitats culturals. Als espectacles d’arts escèniques i musicals, cinema o exposicions: L’aforament es redueix al 50%, tant en recintes tancats com a l’aire lliure. S’han de preassignar els seients. Cal portar un registre d’assistents. L’horari de tancament s’estableix a les 23:00h. Les biblioteques, arxius, museus i monuments, romanen oberts subjectes a les mesures dels plans sectorials aprovats pel PROCICAT.\nActivitats esportives. Les instal·lacions i equipaments esportius de caràcter lúdic: han de funcionar amb cita prèvia i han de reduir l’aforament al 50%. Es prohibeix l’ús d’aquells equipaments esportius que no estiguin supervisats. S’ajornen totes les competicions esportives, excepte les oficials i les professionals.\nActivitats lúdiques i recreatives. Es pot fer ús dels parcs i jardins públics i de les àrees de joc infantils fins a les a les 20:00h. S’estableix el tancament de: parcs i fires d’atraccions, establiments lúdics infantils, sales de joc, casinos i bingos. Les festes majors queden suspeses. Se suspenen les activitats cíviques i comunitàries grupals –com, per exemple, als equipaments cívics- que impliquin presencialitat, llevat que es facin per mitjans telemàtics.\nActes religiosos i cerimònies civils. Els actes religiosos i cerimònies civils, inclosos casaments, serveis religiosos, cerimònies fúnebres, han de limitar l’assistència al 50% de l’aforament.\nConsum de tabac i alcohol a la via pública. No està permès fumar a la via pública o a l’aire lliure si no hi ha una distància de dos metres entre les persones. Es prohibeix el consum compartit de begudes alcohòliques a la via pública.\nPodeu trobar la informació completa a la web del Departament de Salut


2013-2014 / Cataluña Humanidades / Lenguas / Primaria / Servicios\nL’Escola Vall d’Aro és un centre d’una línia amb uns 187 alumnes amb una ràtio autoritzada pel Departament d’Ensenyament de 20 alumnes per aula. Una característica del nostre centre és el Claustre, cohesionat i molt familiar.\nA l’escola creiem que si l’alumnat és capaç de treballar en equip haurà adquirit aprenentatges que l’ajudaran a tenir un perfil emprenedor. Amb el treball en equip treballarem l’autonomia personal, el lideratge, la innovació i altres habilitats.\nDesprés de les Jornades sobre Aprendre d’Emprendre a Girona el passat mes de novembre, sortim amb l’idea ja molt madurada d’ensenyar l’alumnat a treballar en equip. Perseguim un doble objectiu:\n– Aprendran a treballar en equip.\n– Faran un servei al centre: Programaran una classe i els petits aprendran d’ells.\nTOTS APRENEM DE TOTS!\n• Per què és important el treball en equip?\n• Què puc aportar a l’escola?\n• Aquest projecte em servirà pel futur?\nSaber actuar per arribar als objectius de l’equip:\n-Comprendre les reaccions dels altres.\n-Treballar amb criteris de col·laboració.\n-Acceptar les regles i normes que el grup estableixi democràticament.\n-Resoldre els conflictes de forma respectuosa i civilitzada.\n-Conèixer, acceptar i respectar tots els membres de l’equip.\n-Escoltar les aportacions dels altres.\n1.- Treballa l’ autonomia\n• Treballa l’autoestima\n• Treballa la motivació d’assoliment i l’esperit de superació.\n• És responsable\n• Treballa de forma eficaç\n• Treballa la presa de decisions i afrontar problemes.\n2.-Treballa el lideratge\n• Treballa habilitats de comunicació i negociació\n• Assumeix riscos\n• Mostra energia i entusiasme\n• Influeix positivament en els altres i genera implicació.\n3.-Afavoreix la innovació\n• Treballa la iniciativa\n• Entrena la creativitat\n• Genera canvi\n• Aprèn a planificar projectes\n• Té visió de futur\n• Constitució aleatòria dels grups\n• Construcció d’un castell de cartes.\n• Visionat de vídeos sobre el treball en equip\n• Aprendre la rutina de pensament 3,2,1 pont\n• Aprendre tècniques per desenvolupar la creativitat: la caixa d’idees\n• Aprendre a dissenyar conjuntament un treball per realitzar un servei.\n• Realitzar el servei: fer una classe d’una matèria determinada a un curs concret.\n• Autoavalució i coavaluació.\n• Rúbrica d’autoavaluació del treball en equip\n• Escala d’autoavaluació del projecte\n• Escala per la coavaluació del treball en equip.\n• Diana per a l’autoavaluació individual\n• Rúbrica per avaluar la qualitat del servei\n• Registre d’avaluació sistemàtica de cada alumne\nPer saber si realment han après a treballar en equip se’ls hi proposarà un nou servei per l’escola, més lúdic i els equips de treball seran formats per components diferents. La nostra finalitat és esbrinar si realment han aprés les tècniques, si les saben aplicar i si saben acceptar els membres del grup i si saben adaptar a qualsevol grup, independentment dels companys que els toqui treballar.\nSeguirem les mateixes pautes d’avaluació i el servei serà lligat al projecte interdisciplinari del centre, aquest curs, els animals. Hauran de fer una ginkana que hi participarà tot l’alumnat de l’escola, des de P3 a 5è.


Excursió – Artrip\nPer conèixer un poble en profunditat cal endinsar-se pels seus voltants. No només passejar pels carrerons sinó també pels senders.\nGaudeix d’una escapada a la muntanya, una ruta per la natura, un recorregut dins el Parc Natural de Sant Llorenç del Munt i l’Obac. Les valls del Montcau amaguen molts secrets darrere els seus arbres i arbustos i Artrip Experience et portarà a descobrir-los.\nAbans d’emprendre l’excursió hauran de conèixer a fons el poble on es troben, familiaritzar-se amb el patrimoni cultural, gastronòmic, arquitectònic… Per a això hauran de seguir un seguit de proves i enigmes pel poble, a l’estil “scape room”, un divertit joc amb el qual coneixeran tots els punts d’interès del lloc on es troben.\nViu l’experiència de descobrir al complet un indret únic, tant pels seus carrers empedrats com per les seves valls frondoses!\nExcursió pel Parc Natural\nUna excursió pel parc natural precedit d’un escapetown. Un divertit joc de pistes a l’estil escape-room que té com a objectiu conèixer totes les tradicions del poble de Mura: La informació cultural, gastronòmica, religiosa, arquitectònica, econòmica, natural … Un cop aconsegueixin tota l’exploració del poble, serà l’hora d’explorar el bosc. I ho faran amb un guia que els explicarà amb detalls tot el que els envolta: Geopark, pedra seca, maquis, bandolers, fauna, flora… són conceptes que sonaran mentre avanceu caminant. També tindran la possibilitat de participar en alguna de les nostres activitats, tant per a adults com nens. Així com també hi ha l’opció de quedar-se a dinar a un dels restaurants del poble, amb un menú especial amb productes de proximitat i vi DO, o sol·licitar un reportatge fotogràfic.\nConeixement de l'entorn natural


La CUP segueix forçant la corda en presentar al Parlament una moció sobre l'impagament del deute català\nLa CUP segueix tensant la corda en desobeir l'Estat central. Ara, el partit anticapitalista ha registrat al Parlament una moció perquè els grups es posicionin sobre si avalen o no el "impagament" d'aquella deute públic que considerin il·legítim. Aquesta s'haurà de debatre i votar la setmana que ve.\nEl text exposa que, davant possibles irregularitats o il·legitimitats que afectin el deute públic o altres compromisos financers, els ciutadans i el Parlament disposin del dret a "impugnar els contractes que han generat aquestes irregularitats o il·legitimitats".\nEl mecanisme que proposen és que puguin emprendre les accions administratives o judicials que corresponguin, "incloent la possibilitat de declarar la nul·litat dels compromisos financers derivats i, per tant, impagar els deutes que resultin il·legítimes".\nLa CUP demana que la Cambra expressi el seu malestar pel "mecanisme del deute per ser un sistema de redistribució de riquesa de les classes més pobres a les més riques" i que reconegui que hi pot haver deute il·legítim, i insta el Govern a que la detecti a través d'una auditoria ciutadana.\nDurant la sessió plenària de dimecres, el vicepresident del Govern, Oriol Junqueras ha dit estar a favor "de fer auditories del tipus que sigui" i va demanar posar-se d'acord amb els 'cupaires' per buscar la manera de fer-la.\nLa CUP recull el guant de Junqueras i en la seva moció demana al Govern que impulsi l'auditoria comptant amb la participació d'acadèmics, analistes i experts de diferents disciplines i de "ciutadans a títol individual o en representació de col·lectius sectorials".\nLa diputada Eulàlia Reguant (CUP) ja va especificar en el ple que una auditoria d'una consultoria externa seria tècnica i no llançaria llum sobre els motius del deute, i que un dels motius de fer aquesta auditoria ciutadana és que la gent sabés per què s'ha contret, cosa que també recull el text dels anticapitalistes.\nEn la moció, demanen que aquesta auditoria suposi "trencar amb l'opacitat que ha caracteritzat la informació de l'endeutament i compromisos financers de la Generalitat" i avançar cap a un model de transparència financera i pressupostària.\nAquest model ha de permetre identificar "les irregularitats" en qualsevol moment del procés d'endeutament o execució de projectes, per identificar així el deute il·legítim que no volen pagar.\nLa moció de la CUP demana que s'abordi de forma específica l'impacte sobre l'endeutament i altres compromisos financers de projectes de construcció d'infraestructures que per la seva magnitud financera o impacte sobre el territori siguin d'especial rellevància i, en aquest punt, concreten que es "incloguin projectes com la construcció de la Línia 9 del Metro de Barcelona i el Canal Segarra-Garrigues".\nEn el passat ple, Junqueras ja va dir: "Per la meva part no hi ha inconvenient. Si alguna cosa ens caracteritza és posar llum. Si és sobre la L9 o el Canal Segarra-Garrigues, fantàstic".\nJxSí haurà de votar la setmana que aquesta moció de la CUP abans que tots dos grups afrontin la tramitació Pressupostos, en la qual, precisament, els 'cupaires' són els primers interlocutors amb els quals el Govern intentarà arribar a un acord per tirar-los endavant.


El Vila-real desperta en la Lliga (1-2) - À Punt\nEl Vila-real desperta en la Lliga (1-2)\nL'equip groguet es retroba amb el triomf quatre jornades després i retalla la distància respecte al sisé lloc\nEls groguets celebren un dels gols / Zipi Aragón (Efe)\n15 d'abril 2022 - 14:40 Actualitzat: 16 d'abril 2022 - 23:03\nEl Vila-real ha tornat a guanyar en la Lliga després de quatre jornades en véncer el Getafe 1-2 al Coliseum Alfonso Pérez. L'equip groguet es consolida en el seté lloc i retalla la distància respecte al sisé, que ara ocupa la Reial Societat amb sis punts més, i que assegura jugar competició europea la temporada que ve. L'única nota negativa ha sigut la possible lesió de Gerard Moreno.\nEmery no ha fet tantes rotacions com l'última jornada i ha disposat un onze més competitiu, amb futbolistes tan importants com Parejo o Gerard Moreno. I precisament aquest últim ha inaugurat el marcador en el minut 7. I poc després, Trigueros ha marcat el segon en aprofitar una assistència del català. El domini groguet era total i fins i tot el resultat s'intuïa curt pel que s'estava veient sobre el terreny de joc. Soria i una errada d'Alcácer en boca de gol han fet que el Vila-real se n'anara als vestidors amb un avantatge curt pels mèrits que havia fet.\nEn la represa, Quique Sánchez Flores ha mogut la banqueta i els groguets s'han relaxat, fet que ha propiciat que els madrilenys començaren a acostar-se a l'àrea defesa per Rulli. Llavors han arribat tres minuts fatídics per al Vila-real. En el 61, Gerard Moreno s'ha retirat lesionat amb problemes musculars, i en el 63, l'exgroguet Enes Ünal ha retallat distàncies en el marcador. El Getafe ha cregut en l'empat, però Rulli ha evitat mals majors i l'equip d'Emery ha sumat tres punts vitals per a seguir optant a la sisena plaça. Només queda resar perquè la lesió de Gerard siga lleu.


Dia 16 Mes de Sant Josep – Parròquia Sant Cebrià\nUsted está aquí: Inicio1 / Dia 16 Mes de Sant Josep\nD’ençà que tornaren d’Egipte Jesús, Maria i Josep i fins que sent el Nen de dotze anys, anaren al Temple de Jerusalem a celebrar la Pasqua. El Sagrat Evangeli no ens diu res de la Sagrada Família, però la piadosa consideració dels cristians, fundada en la ciència teològica, pot contemplar en aquell espai de temps una de les èpoques més interessants de la vida del Fill de Déu fet home, i un dels oficis més honrosos del gloriós Patriarca Sant Josep. Jesús, en qui, sent home, reposa i habita tota la plenitud de la Divinitat és la mateixa Saviesa de l’Etern Pare, la llum que il·lumina a tot home que ve a aquest món i la ciència infinita que mai s’enganya; no obstant això, com ensenya el Doctor angèlic, Sant Tomàs d’Aquino, sent essencial a la naturalesa humana la facultat d’aprendre per l’experiència, Jesucrist, que va voler ser anomenat amb gran complaença seva Fill de l’Home, no va haver de tenir ociosa aquesta facultat, i així va anar adquirint el coneixement experimental de les coses en l’edat que acostumen a fer-ho els altres homes. Oh grandesa de la humilitat divina! Oh inefables misteris de l’amor de Déu a la naturalesa humana, volent tot un Déu vestir-se d’ella sense que res li faltés per ser home com nosaltres! Però, qui serà en el món el mestre de la Saviesa eterna? És cert que, segons Sant Tomàs, sembla més propi que, havent Jesús vingut al món per ser mestre de tots, fos ell mateix adquirint la ciència experimental de les coses, sense que un altre home li ensenyés; mes no per això s’apartarà de la veritat qui consideri a Sant Josep com a mestre de Jesucrist, o diguem més aviat al diví Infant com a aprenent de l’il·lustre fuster de Natzaret a les tasques pròpies de l’ofici, en tots aquells coneixements que provenen de l’experiència de les coses del món, i fins a guiar i educar els sentits corporals d’aquell Nen en qui residia la Saviesa infinita i que anava creixent i fent-home ple de ciència i gràcia, com diu l’Evangelista.\nUn antic i savi escriptor piadós de la nostra terra ens descriu a Sant Josep portant en els seus braços al Nen Jesús i fent-li aquelles festes, jocs i carícies que els pares solen fer als seus fillets, quan reposant del treball, es donen a gaudir de la vida de família; i tu, cristià, pots bonament contemplar aquests passos de la vida íntima de la Sagrada Família com ho han fet molts sants i santes amb consol grandíssim de la seva ànima, enriquint així el seu cor amb tendres sentiments de pietat i religió. A Déu tant se’l coneix en les coses grans i en els actes sublims de poder, com en les coses petites i humils, i a les vegades el trobem i sentim millor en les coses humils que el món\nmenysprea, que en les grandeses que admiren els filòsofs i savis de la terra. Sabem que moltes vegades una petita devoció ha il·luminat més l’enteniment d’un home que les sàvies demostracions de la ciència humana. El nostre Mestre Jesús va voler ensenyar assegut a la taula de fuster, o en el pedrís o marge de les contrades de Judea, i no en les càtedres i escoles de ciutats famoses; i així, encara avui, qui vulgui penetrar profundament en els seus ensenyaments l’ha de cercar en la humilitat, en la pobresa, en la senzillesa. Allí entendràs cristià, la seva doctrina de salvació; per tant, acostat a la botiga de Sant Josep i contempla al seu diví aprenent, abraça’l amb tot l’afecte de la teva ànima i demana-li, per la seva Omnipotència, que il·lumini el teu esperit i et guiï pel camí de cel.\nMedita aquestes veritats i demana a Déu per intercessió de Sant Josep, les gràcies que necessites.\nGloriós Patriarca, Sant Josep, aconseguiu-me la santa virtut de la humilitat perquè aprengui la ciència de la salvació.\nProcura donar bon exemple i edificació als que viuen o tracten amb tu.


CAL FER NÚMEROS ABANS DE COMPRAR - Regió7 :: El Diari de la Catalunya Central\nCAL FER NÚMEROS ABANS DE COMPRAR\nvanessa galiot ribera 06.02.2021 | 19:42\nCAL FER NÚMEROS ABANS DE COMPRAR Regió7\nEn la primera presa de contacte d'un Agent de la Propietat Immobiliària (API) amb una persona interessada en la compra d'un habitatge, la conversa que es genera no només gira entorn de les característiques, tipologia i ubicació de l'immoble ni en les necessitats reals o motivacions de la compra sinó també, i summament rellevant, en quina quantitat de diners es disposa per donar d'entrada o bé en com s'ha estimat el preu màxim a què es pot comprar, ja que moltes vegades aquest pas s'ha omès o s'ha fet un càlcul erroni.\nEvacuen vuit persones per un incendi al carrer Magnet.\nLa transformació d'una vella indústria del Rec, finalista d'un premi.\nLa majoria dels compradors es llancen a la cerca d'un habitatge pensant únicament en les emocions que els genera la il·lusió d'adquirir un habitatge en un lloc determinat i amb uns atributs específics sense, prèviament, haver fet l'anàlisi de les seves possibilitats econòmiques, pel que fa a la seva capacitat d'endeutament, segons els ingressos que es percebin i els estalvis dels quals es disposi.\nAixò pot suposar que es creïn unes expectatives de compra no realitzables perquè no es disposen dels diners suficients per fer front al pagament d'una hipoteca ni de l'import de totes les despeses que es produeixen en una compravenda, sigui d'un habitatge d'obra nova o de segona mà.\nPer evitar aquest contratemps, abans de programar una visita a un immoble el més important és saber cap a quin preu cal enfocar la compra, cosa que també determinarà el tipus d'habitatge al qual es pot accedir. Per aquest motiu es recomana que el comprador s'assessori, amb anterioritat a la cerca d'un immoble i abans de programar qualsevol visita, sobre el tipus i condicions de finançament al qual pot accedir, a través d'una visita amb un API.\nSi s'està pensant en la compra d'un habitatge s'ha de tenir en compte que el pagament mensual de la hipoteca no suposi més del 30-35% dels ingressos i que els estalvis siguin de com a mínim el 20% del preu de l'immoble, import que no cobreix el préstec hipotecari, ja que l'entitat financera atorga aproximadament el 80% del preu de compra o del valor de taxació. A més a més, cal comptar amb la liquidació dels impostos, que en el cas d'un habitatge de nova construcció són del 10% d'IVA i l'1,5% d'Actes Jurídics Documentats i en el cas de segones transmissions són del 10% de l'Impost sobre Transmissions Patrimonials (que es veuria reduït al 5% en cas de menors de 33 anys, famílies nombroses o minusvalidesa), imports a aplicar sobre el preu de venda.\nA part d'aquests impostos i també vinculats a la compravenda, cal tenir en compte els honoraris de la notaria i la inscripció de l'escriptura al Registre de la Propietat, que en ambdós casos són import regulats.\nDes de l'entrada en vigor de la nova Llei Hipotecària, al juny de 2019, la resta de despeses vinculades a la hipoteca són assumides íntegrament per l'entitat de crèdit, com són la notaria, la inscripció de l'escriptura al Registre de la Propietat i els AJD. Sembla que, segons sentència, ben aviat la taxació també serà un cost a assumir per l'entitat bancària.


Aquest lloc web ha estat creat per INNOVA TECNOQUADRES S.L, amb CIF B66068529 i domicili social al Polígono industrial les Guixeres, Plaza del Xarol, 36A, 08915 Badalona (Barcelona) Societat inscrita al Registre Mercantil de Barcelona, Tom 43882, Foli 0022, Full B 440892. Inscripció 1ª.\nPot contactar amb TECNOQUADRES a través de l'adreça info@tecnoquadres.com o bé al 933811444.\nL'usuari accedeix voluntàriament a aquest lloc web. L'accés i navegació en aquest lloc web implica acceptar i conèixer els advertiments legals, condicions i termes d'ús continguts en el mateix.\nCom a norma general, la utilització de la pàgina web no requereix com a condició prèvia que els usuaris revelin les seves dades personals. No obstant això, segons el que disposa la normativa vigent sobre protecció de dades de caràcter personal, informem als usuaris del següent:\nLes dades personals subministrades pels usuaris com a conseqüència de la navegació per la pàgina i / o mitjançant formularis de recollida de dades seran incorporades a un fitxer del qual és responsable TECNOQUADRES amb la finalitat de donar resposta a la seva consulta / petició.\nAixí mateix, l'usuari autoritza el tractament de les seves dades per mantenir-lo informat per mitjans convencionals i electrònics dels productes i serveis que poden resultar del seu interès, habitualment no oferim als nostres clients a través de comunicacions comercials electròniques. No obstant això, en qualsevol moment podrà optar per no rebre comunicacions comercials enviant un correu electrònic a l'adreça info@tecnoquadres.com\nTECNOQUADRES garanteix la confidencialitat de les seves dades així com el compliment de la Llei Orgànica 15/1999, de protecció de dades de caràcter personal i de la seva normativa de desenvolupament adoptant les mesures tècniques necessàries per mantenir el nivell de seguretat requerit.\nLi recordem que pot exercir els seus drets d'accés, rectificació, cancel·lació i oposició al tractament de les seves dades, comunicant-ho al domicili indicat en l'apartat INFORMACIÓ GENERAL.\nEls drets de propietat intel·lectual del contingut de les pàgines web, el seu disseny gràfic i codis estan protegits per llei i, per tant, queda prohibida la seva reproducció, distribució, comunicació pública i transformació sense la prèvia autorització escrita TECNOQUADRES.\nIgualment, tots els noms comercials, imatges i fotografies, marques o signes diferents de qualsevol classe continguts en les pàgines web, són propietat dels seus legítims propietaris i estan protegits per llei. Qualsevol ús indegut de les mateixes per persona diferent del seu legítim titular podrà ser perseguit de conformitat amb la legislació vigent.\nQueda expressament prohibida la reproducció total o parcial d'aquest lloc web així com de qualsevol dels seus continguts sense el permís exprés i per escrit TECNOQUADRES.\nTECNOQUADRES no es responsabilitza del mal ús que es realitzi dels continguts de les seves pàgines web, sent exclusiva responsabilitat de l'usuari que accedeix a ells o els utilitzi.\nTECNOQUADRES tampoc assumeix cap responsabilitat per la informació continguda en pàgines web de tercers a les que es pugui accedir per enllaços (links) de la pàgina web TECNOQUADRES. La presència d'enllaços (links) a la seva pàgina té finalitat merament informativa.\nTECNOQUADRES es reserva el dret a modificar, suspendre, cancel·lar o restringir el contingut de la web, els vincles o la informació obtinguda a través d'ella, sense necessitat de previ avís.\nTECNOQUADRES no es fa responsable dels possibles errors que es puguin produir com a conseqüència del mal ús dels sistemes d'informació de l'usuari. A més INNOVA TECNOQUADRES no es fa responsable dels possibles danys causats per virus o altres elements, documents o arxius tractats per l'usuari al web d'INNOVA TECNOQUADRES.\nLes cookies són fitxers enviats a un navegador per mitjà d'un servidor web per registrar les activitats de l'usuari en un web determinada. La primera finalitat de les cookies és facilitar a l'usuari un accés més ràpid als serveis / continguts seleccionats. A més, les galetes personalitzen els serveis que ofereix la pàgina web, facilitant i oferint a cada usuari informació que és del seu interès o que pot ser del seu interès, en atenció a la navegació que realitza a la pàgina web.\nEstà pàgina web fa servir cookies per personalitzar i facilitar al màxim la navegació de l'usuari. Les cookies s'associen únicament a un usuari anònim i el seu ordinador i no proporcionen referències que permetin deduir dades personals de l'usuari.\nL'usuari podrà configurar el seu navegador perquè notifiqui i rebutgi la instal·lació de les cookies, sense que això li impedeixi accedir als continguts. No obstant això, la qualitat de funcionament de la pàgina web es pot veure afectada.\nAquest lloc web ha estat elaborat de conformitat amb el que estableix la normativa espanyola. Qualsevol controvèrsia que pogués sorgir de la utilització del mateix, serà competència dels Jutjats i Tribunals de Barcelona, i és aplicable la legislació espanyola.\nCANVIS AL AVÍS LEGAL\nAquest avís legal podrà ser modificat en funció d'exigències legislatives o reglamentàries, per això s'aconsella als usuaris que el visitin periòdicament.


Cuinar cada dia amb la Rosa i la Carme: de gener 2016\nSucs i batuts verds i de colors\nDesprés d'un any d'experimentar amb els resultats dels sucs verds i de portar un canvi d'alimentació puc parlar amb coneixement de resultats. Us recomano que poc a poc aneu incorporant hàbits saludables. Perdreu pes i us desapareixeran els dolors crònics. Tot un miracle! Només cal està convençut i fer-ho. A més no costa diners! Aniré posant llibres que consulto però només cal tenir les idees clares i posar-se mans a l'obra.\nUs recomano aquesta web ets el que menges\nAquest és un batut d'aprofitament:\nles fulles de mig manat de pastanagues\n5 branquetes de julivert\naigua al gust (un vas)\nTot triturar amb una batedora potent o la que tinguis i ja està.\nPublicat per Rosa a 12:58 1 comentaris\nEtiquetes de comentaris: batut, esmorzar, julivert, pastanaga\nSara de mantega\nUn bon amic volia una Sara de mantega però sense ametlles, com la que li fèia la seva mare. Això de competir amb les mares dels altres mai s'ha de fer. Són tantes les coses que compten en els records d'una mare.....!\nFinalment aquest és el resultat i aquí teniu la recepta. Va ser tot un èxit! Molt fina... em van dir. No en va quedar res. Segur que la tornaré a fer moltes vegades.\nIngredients: (per un motlle de 26 cm)\n1culleradeta de llevat Royal\n1 culleradeta d'essencia de vainilla\nBatre els rovells amb la meitat del sucre fins que doblin el volum i canviïn de color. Incorporar la vainilla.\nMuntar les clares a punt de neu amb l'altre meitat del sucre i afegir amb molt de compte 3/4 parts als rovells.\nAfegir la farina tamisada i finalment la resta de les clares.\nAbocar dins un motlle encamisat i coure'l a 180º durant uns 30 minuts.\n4 cullerades soperes de licor Gran Marnier groc.\nPosar l'aigua i el sucre en un cassó al foc fins que comenci a bullir i s'hagi desfet tot el sucre.\nApagar el foc i afegir el licor.\nPer emborratxar el pastís ho farem sempre en calent acabat de fer.\nPosar l'aigua i el sucre en un cassó i feu-lo bullir uns 4-5 minuts fins que arribi als 117º.\nAbocar l'almívar en forma de rajolí a sobre dels rovells i sense parar de batre amb les barilles elèctriques primer a baixa velocitat i al final augmenteu-la fins que es refredi i agafi consistència.\nIncorporar la mantega de mica en mica (alerta amb la temperatura de la crema d'ous ja que es tallaria la mantega) fins aconseguir una crema ben fina i homogènia. Reservar.\nTallar el pa de pessic per la meitat. Deixar la part de la base més plana a dalt.\nEmborratxar les dues meitats amb el licor.\nEscampar una capa fina de crema de mantega en una de les meitats ajudats de la màniga pastissera.\nTapar amb l'altra meitat del pa de pessic i cobrir tota la superfície i laterals amb crema de mantega. Acabar adornant amb la resta de la crema.\nNota: Si voleu podeu escampar ametlles filetejades torrades al forn per sobre i els laterals.\nPublicat per Rosa a 4:31 0 comentaris\nEtiquetes de comentaris: festes, mantega, pastissos, postres


Clarion Collection Hotel Amanda Haugesund Noruega - Ofertes d'hotels amb els MILLORS DESCOMPTES EN LÍNIA\nSmedasundet 93, Haugesund Centre, Haugesund, Noruega, 5501 - Veure al mapa\nHabitació Doble - 1 o 2 Llits amb Sopar - Comoditats\nDissenyat tant per oci com per negoci, Clarion Collection Hotel Amanda està situat idealment a Haugesund Centre; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Aeroport de Haugesund Karmoy donen a aquest hotel un encant especial.\nAmb una oferta de serveis hotelers superior i ampla gama d'entreteniment, Clarion Collection Hotel Amanda és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, instal·lacions per a reunions i banquets .\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb connexió sense fils a internet (cortesia), servei de despertador, escriptori, telèfon, cinema dins de les instal•lacions a cada habitació. Durant el dia podeu gaudir de l'atmòsfera relaxant de centre esportiu, sauna, solàrium, sauna. Gaudeixi d'incomparable serveis i d'una localització de prestigi a Clarion Collection Hotel Amanda.\nTots els tipus de viatgers (341) Parelles (187) Viatgers en solitari (72) Famílies amb infants petits (10) Famílies amb infants grans (17) Grups (54)


Organyà celebra aquest cap de setmana la 24a edició de la Fira del Llibre del Pirineu\nper ACN / L.B. 04/09/2020 11:10h\nUna de les parades de la Fira del Llibre del Pirineu d'Organyà durant l'edició de 2018. | LleidaDiari.cat\nOrganyà, a la comarca de l'Alt Urgell, donarà aquest divendres el tret de sortida a la 24a Fira del Llibre del Pirineu, que durant tot el dissabte i fins diumenge al migdia acollirà 17 editorials i llibreries i una trentena d'autors, els quals hi presentaran les seves novetats. Per primera vegada, els actes es retransmetran pel canal de Youtube de l'ajuntament de la localitat alturgellenca. L'edició d'enguany arriba condicionada per les limitacions derivades de la pandèmia de la Covid-19. Tanmateix, l'organització compta amb un protocol de seguretat per reduir al mínim el risc de contagi. Així, s'efectuaran controls permanents d'aforament al recinte firal i es dissenyarà un circuit d'entrada i sortida i un altre d'accés als espais, tots a l'aire lliure.\nÚltima hora: Canvis inesperats al Govern de la Generalitat


Rufián torna a lluir la xapa de “llibertat presos polítics” - Notícies Política - Notícies Política - e-notícies\nPolítica · 17 de Juliol de 2019. 20:24h.\nDesprés de treure-se-la per negociar la investidura de Pedro Sánchez\nA l'esquerra, amb la xapa a favor dels presos durant una entrevista a La Sexta; i a la dreta, sense ella durant la reunió amb el PSOE\nEl líder d’ERC al Congrés, Gabriel Rufián, ha tornat a col·locar-se a la solapa de la jaqueta la xapa de “llibertat presos polítics” de color groc, després que aquest dimarts comparegués en roda de premsa al Congrés dels diputats sense cap símbol a favor dels presos.\nEl portaveu dels republicans ha concedit aquest dimecres entrevistes a diversos mitjans de comunicació i en totes elles portava el distintiu per reclamar l’alliberament dels líders independentistes empresonats, una imatge que contrasta amb la que va mostrar ahir durant la reunió amb la número dos del PSOE, Adriana Lastra, per negociar la investidura de Pedro Sánchez.\nRufián ha insistit en assegurar que els republicans contemplen “totes les opcions que no siguin bloquejar” perquè “aquesta ha de ser la legislatura de la negociació i la solució del conflicte polític”. També ha reclamat “responsabilitat” al PSOE i Podem, perquè “van demanar un vot en massa per intentar aturar el feixisme i ara no han de decebre’ls”.


Castelló avança cap a “una normalitat millorada” amb noves mesures\nEl president de la Generalitat, Ximo Puig, ha anunciat les noves mesures que entraran en vigor aquesta nit fins al 8 d’octubre\n27/09/2021 - Cristina Chacón Moratalla\t, Tania López Blesa\nCastelló avançarà cap a “una normalitat millorada” a partir d’aquesta mitjanit com a bestreta al 9 d’Octubre, que enguany cobrarà especial significat. I és que, tal com ha anunciat aquest matí el president de la Generalitat Valenciana, Ximo Puig, es manté aqueixa data com un abans i un després en la desescalada valenciana de la pandèmia amb l‘aplicació de mesures més flexibles. Des d’aquesta mitjanit i fins llavors, sectors com l’hostaleria i l’oci comptaran amb un baló d’oxigen.\nTal com ha informat el cap del Consell, a partir de les 00.00 hores d’aquesta nit i fins al 8 d’octubre, s’eliminaran restriccions a Castelló, València i Alacant. Com ja s’havia avançat, les dades positives que llança la pandèmia hui dia en la Comunitat Valenciana han avalat la recuperació de “la vida en societat” per part de la Mesa Interdepartamental per a la Prevenció i Actuació davant la COVID-19.\nNoves restriccions a Castelló\nDurant el Debat de Política General, Puig ha anunciat quatre mesures clau que entraran en vigor des de les 00.00 hores fins al 8 d’octubre.\n– Decauen totes les restriccions en cinemes, teatres, auditoris, museus i biblioteques. Així mateix, se suprimeixen també totes les restriccions tant dels comerços, com de les seus festeres, entre les quals es troben els casals fallers.\n-Quant a l’hostaleria, s’augmenta l’aforament en interiors fins al 75%; les taules podran ser de fins a 10 persones a l’interior; es permetrà l’ús de la barra assegut i, finalment, decau l’hora de tancament en bars i restaurants, i podran tancar segons la llicència de cada local. En aquest sentit, els banquets i congressos també amplien el seu aforament fins al 75%.\n– L‘oci nocturn és un altre dels sectors que recupera la normalitat. En aquest sentit, no sols s’amplia el seu aforament fins al 75%, sinó que es recupera el ball, encara que davant del lloc preassignat, i s’amplia el seu horari fins a les 5 del matí. A més, les taules serà de 10 persones, i es podrà fer ús de la barra assegut.\n– Finalment, en l’àmbit esportiu, el Consell ha decidit eliminar el nombre màxim de persones en esdeveniments i actes esportius; eliminar el nombre de participants en les proves esportives, com la Marató o Mitjana Marató; els gimnasos i piscines cobertes tindran un aforament del 75%; i, finalment, en els partits de lligues professionals de futbol i bàsquet decau el nombre màxim d’espectadors i el límit s’estableix de la següent manera: el 40% en pavellons i el 60% en estadi i a l’aire lliure.\nA més, el president també ha anunciat que s’iniciaran els contactes amb els sectors de l’oci i els festivals, amb l’objectiu d’implantar el passaport Covid de vacunació en aquells esdeveniments massius. D’aquesta manera, tot apunta al fet que s’elimina de l’agenda la possibilitat d’incorporar aquest passaport per a accedir als locals de restauració i oci com en un primer moment s’estava estudiant.


Política Archives - Pàgina 9 de 307 - Olot TelevisióOlot Televisió\nGarrotxa, Notícies, Política, Societat\nÚltima actualització 23 març 2018\nEl document del Pla Integral d'Accions de Millora del Nucli Antic d'Olot va passar ahir pel ple de l'Ajuntament, que el va aprovar inicialment amb els vots favorables de tots els partits. Tot i així la CUP va mostrar-se crítica amb les accions que s'hi concreten. Esquerra, el PSC i Olot en Comú sí el consideren un bon punt de partida com a document viu, però republicans i de la seva banda, PIAm com un document viu però creuen que cal més pressupost per aplicar el pla.\nEl document del Pla Integral d'Accions de Millora del Nucli Antic d'Olot va passar ahir pel ple de l'Ajuntament, que el va aprovar inicialment amb els vots favorables de tots els partits. Tot i així la CUP va mostrar-se crítica amb les accions que s'hi concreten. Esquerra, el PSC i Olot en Comú sí el consideren un bon punt de partida com a document viu. Republicans i comuns creuen que cal més pressupost per aplicar el pla.\nRedacció - Olot - Publicat a les 14:56h\nAvui es reprèn el Fòrum Nou País, el cicle de conferències organitzades per Esquerra Olot que pretén debatre sobre aquells aspectes que ens han de permetre avançar com a societat. Avui, a partir de tres quarts de nou del vespre i a l'Orfeó Popular olotí, hi haurà una xerrada sobre el comerç del futur.\nGarrotxa, Notícia destacada, Notícies, Política, Societat\nÚltima actualització 17 març 2018\nANC Olot, Òmnium Garrotxa i l'Associació Dones Alba van manifestar-se divendres al vespre davant l'Ajuntament d'Olot per reclamar la llibertat de Jordi Sánchez i Jordi Cuixart, que ja porten 5 mesos en presó preventiva a Soto del Real, i també l'alliberament d'Oriol Junqueras i Joaquim Forn, presos a Estremera.\nGarrotxa, Notícia destacada, Política, Societat\nRedacció - Olot - Publicat a les 15:42h\nÚltima actualització 16 març 2018\nEl Consell Comarcal de la Garrotxa va aprovar d'urgència la delegació a la presidència per determinar les bases dels ajuts de les beques menjador pel proper curs, en un any on s'ampliarà el termini per a fer les sol·licituds. El ple va ser marcat pels canvis de consellers en el grup de la CUP.\nRedacció - Tortellà - Publicat a les 19:00\nÚltima actualització 13 març 2018\nEl primer pressupost participatiu de Tortellà compta am 13 possibles projectes. L’Ajuntament del poble hi ha destinat 10.000 euros, i, com a mínim, es seleccionaran dues propostes. Els vilatans tenen fins el 26 de març per exercir el seu dret a vot.


Noruega investiga com a atemptat el tiroteig en una mesquita\nL'autor dels trets té idees d'extrema dreta i contra els immigrants, segons ha explicat la policia\nTerje Pedersen (AP)\nCopenhague 11 de d’agost del 2019. 15:34\nLa policia de Noruega ha informat aquest diumenge que ha passat a considerar el tiroteig que ha tingut lloc en una mesquita de Bærum (afores d’Oslo), en què va resultar ferit lleu l’autor dels trets, com un episodi de terrorisme. “Som davant d’un intent d’acte terrorista. La investigació ha mostrat que [l’autor de l’esdeveniment] té idees d’extrema dreta. Ha expressat el seu recolzament a Quisling [líder del règim col·laboracionista nazi a Noruega en la segona guerra mundial] i opinions contra els immigrants”, ha explicat en una roda de premsa l’inspector Rune Skjold.\nSkjold ha aclarit que els càrrecs contra l’arrestat són per intent d’homicidi i homicidi, aquest últim per la mort de la seva companya de pis, el cadàver de la qual va ser trobat pels agents hores després del tiroteig al centre islàmic Al Noor, on va ser reduït per diversos homes que després van avisar les autoritats. La policia manté contacte continu amb els serveis d’intel·ligència i podria afegir el càrrec de terrorisme, ha assenyalat l’inspector.\nDurant el tiroteig hi va haver diversos trets i es van trobar dues armes a la mesquita, segons ha confirmat la policia, que descarta que hi hagi més persones involucrades i va reiterar que coneixia el detingut anteriorment, sense especificar de quin context.\nEl director del centre islàmic, Irfan Mushtaq, ha detallat que l’agressor portava casc i uniforme, i en el moment de l’atac hi havia mitja dotzena de persones a la mesquita, que fa dos mesos va instal·lar una porta de seguretat després dels atemptats de Nova Zelanda.\nCrida a la guerra de races\nL’individu, un ciutadà noruec d’uns 20 anys i veí de Bærum, s’ha negat a declarar, tot i que serà sotmès a un nou interrogatori al llarg del dia i s’espera que aquest dilluns sigui portat davant d’un jutge per demanar-ne l’ingrés en presó preventiva.\nSegons ha revelat el diari ‘Dagbladet’, el detingut va publicar hores abans del tiroteig missatges a les xarxes socials en què convidava a la guerra de races i elogiava l’autor delsatacs contra dues mesquites a Christchurch (Nova Zelanda), en què van morir mig centenar de persones.\nEl Consell Islàmic Noruec, principal organització musulmana al país, ha relacionat el tiroteig amb “la islamofòbia que s’ha estès a Noruega sense que les autoritats se l’hagin pres seriosament”.\nEl Govern noruec ha augmentat la seguretat, sobretot a Oslo, on s’ha decidit que tots els policies vagin armats.\nNoruega Terrorisme Tirotejos Oslo Extrema dreta


El dia 10 d’octubre el Sr. Puigdemont (PDCAT-ERC-CUP) va fer un altre exercici d’incoherència, (no dic política per no malmetre el terme “POLÍTICA”), proposant una DUI i després suspendre-la, ni tant sols la va sotmetre a la votació de la cambra, per tot seguir demanar de PARLAR, demanar MEDIACIÓ, a veure si algú l’ajudava a sortir d’aquest tràngol.\nSí, és temps de parlar, el POBLE DE CATALUNYA vol parlar, no sols els qui vostès representen; els 7,523 milions de catalans volem parlar, la seva obligació es començar per tots nosaltres. Hi ha més propostes sobre la taula i no només la independència tal i com han volgut fer creure a tantes persones benintencionades. El Parlament és el lloc del diàleg per excel·lència, en aquest Parlament, fruit d’una llei electoral antiga i esbiaixada, però és el que tenim, cerqui allà altres consensos que representin no el 33% de la població, cerqui el 80%. Les propostes que surtin potser no agradaran a tots, però així són els pactes, i sens dubte seran més sòlides i representatives.\nAquest país ha de fer un reset i, si ens hem de tornar a entendre, proposo que comencem per posar-nos d’acord amb el significat que li donem a conceptes tan bàsics com llibertat, democràcia, lleialtat, poble..., s’ha fet evident que tenen significats diferents segons qui els utilitza.\nAl Parlament espanyol ha començat a caminar la comissió proposada pel PSC-PSOE per reformar la constitució. Hi ha un compromís de tenir, en sis mesos, una proposta sobre la taula, Catalunya hi ha de ser, és allà on s’ha de canviar el model d’Estat, com he dit altres vegades l’Estat de les autonomies ha fet fallida, cal un model nou on les relacions estat, nacions, regions, comunitats autònomes, com els hi vulgueu dir, siguin molt més transparents i sobre tot molt més lleials.\nFederalistes d’Esquerres va néixer per impulsar la conversió de l’Estat Espanyol en un Estat Federal seguint el models adoptats pels països més desenvolupats del planeta, un model que per la seva definició recull aquest sentiment que la ciutadania ha reclamat majoritàriament: “PARLEM”. Els federalistes hi serem aportant les nostres propostes, cercant consensos, convençuts que aquesta és la millor sortida a aquest enroc que ja dura massa temps.


Endavant (OSAN) Tarragona: Curs per entendre la crisi del Seminari Taifa\nCurs per entendre la crisi del Seminari Taifa\nTal i com us vam comentar, Endavant (OSAN) de Tarragona hem organitzat un curs a càrrec de TAIFA que tindrà lloc durant la segona quinzena d'abril. Es tracta del curs "Per entendre la crisi", però enlloc de fer-lo en 6 sessions, hem demanat a les companyes de TAIFA que el redueixin a 4.\nCal que totes les persones interessades ens feu arribar un correu a la nostra adreça. Totes les sessions es faran al Campus Catalunya; al cartell no s'especifica, però les persones inscrites rebran un correu on s'indicarà l'aula. És necessari que les persones inscrites facin un abonament de 5€ per tal de cobrir les despeses dels desplaçaments de les ponents. També us informarem de la manera de fer aquest abonament, un cop us hageu inscrit.\nPer Endavant Tarragona a 12:46


Caixa Popular adelanta al 3 de junio el pago de la prestación por desempleo a sus clientes - Comarcal CV\nInicio Canales Economía Caixa Popular adelanta al 3 de junio el pago de la prestación...\nCom va fer en maig, Caixa Popular avançarà a tots els seus clients el pagament de les prestacions per desocupació el dia 3 de juny, amb l’objectiu de pal·liar les conseqüències de la crisi sanitària sobre els col·lectius més vulnerables.\nL’ingrés dels fons es realitzarà de manera automàtica el 3 de juny i no serà necessari que els clients de l’entitat financera valenciana, amb dret a la prestació i que van cobrar l’atur el mes passat, realitzen cap petició o tràmit. Per als nous beneficiaris, el cobrament de la prestació es realitzarà a mesura que les autoritats remeten la informació necessària per al pagament a Caixa Popular.\nCaixa Popular ofereix així la seua total cooperació amb les autoritats per a alleujar els efectes econòmics de la greu situació provocada pel coronavirus i reafirma el seu compromís d’aportar mesures de suport a les persones afectades per l’aturada de l’activitat i que es troben en situació de vulnerabilitat.\nLa cooperativa de crèdit va fer públic, dins de la seua iniciativa «On Toca Estar», el seu pla per a ajudar a mitigar els efectes de la crisi en l’economia valenciana provocada pel COVID-19. El pla d’ajudes es conforma, entre altres mesures, per una sèrie de línies de finançament en condicions avantatjoses per a empreses, comerços, autònoms i particulars.\nA més, els clients de Caixa Popular no han d’introduir el PIN en les compres inferiors a 50 euros que es realitzen amb el contactless de la targeta o dels dispositius mòbils a través de Ruralvía Pay, Apple Pay, Google Pay o Samsung Pay, evitant així el contacte i la possibilitat de contagi de la Covid-19.\nCaixa Popular recomana reduir l’ús de diners en efectiu i evitar els desplaçaments innecessaris a les oficines. Els clients poden realitzar les seues gestions a través de Ruralvía, la banca digital de l’entitat, que permet operar les 24 hores del dia amb absoluta seguretat i normalitat.\nArtículo anteriorLa Cátedra de Innovación del Campus de Gandia de la UPV pone en marcha la iniciativa «NO dejes de formarte online»\nArtículo siguienteGlobal Omnium, líderes en innovación y compromiso medioambiental\nSalen al mercado los primeros 15.000 metros en alquiler de plataforma logística del parque de Cheste


Another year | Gloria Condal\n← Dolmen de ca l’Arenes\nPel·lícula escrita i dirigida per Mike Leigh narra el pas de les quatre estacions de l’any per parlar-nos d’uns quants personatges, centrats en la parella protagonista, Tom i Gerri (Jim Broadbent i Ruth Sheen).\nPodríem dir que és una pel·lícula sobre la soledat, però també sobre la vida, o sobre la vellesa. La soledat més punyent, la de Mary, que treballa amb Gerri en un centre de salut. També la de Ken, ofegat en l’alcohol, com Mary i perdut en el món del greix més absolut. I la de Ronni, el germà de Tom, un home vell que té cura d’una dona malalta fins que mor i l’enterren sense ni la presència del fill, que arriba tard i actua de forma violenta.\nDescolocat, Tom se l’emporta a casa d’ells. Sort que el fill de la parella, Joe, que també està sol, troba una noia. I sort que la parella protagonista poden animar els éssers que els envolten perquè s’estimen, tenen una professió que els omple, i un hort on van a suar per relaxar-se i alhora tenir verdures ecològiques. I a pocs anys d’arribar a la jubilació, estan equilibrats i són feliços; així poden convertir casa seva en una mena de punt de socors on recullen totes les soledats que intenten confortar.\nEl director diu que podria ser un film sobre la vida que segueix endavant i com sabem manejar-la, situada amb gent de classe mitjana-baixa. Potser va de gent com Tom i Gerri que malgrat el que els envolta, són capaços de gaudir del que tenen i, sobretot, de somiar.\nLa peli dura 2 h 9 minuts, la música és de Gary Yershon\nAquesta entrada s'ha publicat en Cinema i etiquetada amb Ahother year, Mike Leigh, soledat, vellesa. Afegiu a les adreces d'interès l'enllaç permanent.\n2 respostes a Another year\n26 Octubre 2011 a les 19:26\nEn vull veure unes quantes darrerament… D’aquesta que comentau vaig veure el tràiler i me va semblar que podia ser una pel·lícula una mica trista, de les de plorar. M’equivoc? Perquè si és així, per bona que sigui, la deix per a més endavant. Tenc ganes d’històries més alegres ara mateix 🙂\nUna besada a les dues!\n26 Octubre 2011 a les 19:37\nTens raó, Caterina, és una peli trista. Millor que en busquis una més alegra, s’ha de veure en moments alts, perquè sinó, surts del cinema aplatanada…. Petons


Comencen les obres de el nou edifici al col·legi Rico Sapena de Castalla - ESCAPARATE DIGITAL\nComencen les obres de el nou edifici al col·legi Rico Sapena de Castalla\nFinançades per la Conselleria d'Educació, dins de el Pla Edificant, aquesta setmana han començat les obres de construcció de el nou edifici al col·legi Rico Sapena, després de la seua licitació a l'empresa Disseny i Objectius de Construcció S.L. el passat mes de setembre.\nLes noves instal·lacions dotaran el centre educatiu d'un nou gimnàs, vestidors, una sala d'actes i diversos despatxos, sobre una superfície total de 637,87 metres quadrats i amb una inversió de 786.821 euros.\nEl nou edifici s'ubicarà dins de la parcel·la escolar, en una zona al costat de les pistes esportives, just en el lloc on en 2010 la Conselleria va haver de enderrocar l'antic edifici després de detectar greus danys estructurals.\nEl nou immoble es projecta com una gran sala polivalent de dimensions 22,5 x 16,5 x 7,5 metres, que albergarà el gimnàs i la sala d'actes concebudes com dues sales d'un mateix pavelló, compartimentades per una divisòria plegable que permetrà el seu ús diferenciat o conjunt com un sol espai. Al lateral Oest de l'pavelló s'instal·laran els vestidors, un espai per al professor, un lavabo amb dutxa, un magatzem i una cambra d'instal·lacions. Al lateral Est, s'inclouran dos despatxos. Les obres tindran una durada aproximada de set mesos.\nRaquel Guill, responsable d'Urbanisme, assenyala que aquest nou edifici "suposarà una important millora per a l'únic col·legi públic d'Infantil i Primària amb què compta el municipi i que amb els anys s'ha anat quedant petit, aconseguint així optimitzar el servei prestat als alumnes i l'acompliment de les funcions de l'professorat i la direcció ".\nCal recordar que la Conselleria va aprovar la construcció d'un nou col·legi a Castalla valorat en 4,3 milions d'euros i que es finançarà amb el pla Edificant.\nEl nou col·legi es construirà en una parcel·la de 7.500 metres quadrats de la partida de la Llauria, en les proximitats de la Ronda Foia, que circumval el municipi. En aquest moment el projecte es troba en fase d'adjudicació.


J.K. Rowling publicarà un nou llibre de misteri - LlegirLlibres.cat\n« L’any dels investigadors i criminals\nEls 20 llibres més falsament llegits »\nJ.K. Rowling publicarà un nou llibre de misteri\nSota pseudònim, ‘The Silkman’ arribarà a les llibreries a l’estiu\nL’escriptora britànica J.K. Rowling publicarà el proper 24 de juny la seva segona novel•la negra sota el pseudònim de Robert Galbraith, segons ha informat el diari ‘The Guardian’. La creadora de la popular saga juvenil Harry Potter tornarà a les llibreries aquest estiu amb ‘The Silkwarm’, una obra que seguirà als protagonistes introduïts a la primera novel•la que va fer Rowling signant com una altra persona.\nA la primera novel•la que va publicar Rowling sota el pseudònim de Robert Galbraith, ‘El canto del cuco’, va aconseguir les alabances de la crítica a aquest treball tan desmarcat de l’obra que li va donar la fama. En aquest nou llibre, l’escriptora dona continuïtat a la seva primera novel•la negra i rescatarà al detectiu privat i veterà de guerra Cormoran Strike i a la seva “decidida i jove ajudant” Robin Elleacott per a resoldre un nou misteri.\nEn aquest segon llibre, Strike y Elleacott haurán d’investigar la desaparició del novel•lista Owen Quine. El llibre es publicarà al Regne Unit el proper 24 de juny sota el títol ‘El cuc de seda’ (The Silkwarm) i serà publicada a càrrec de l’editorial Little Brown. Per la seva part, el diari ‘The Guardian’ adverteix que es tracta d’una “novel•la de misteri de lectura compulsiva i amb continus girs” en l’argument, que aconsegueix l’atenció dels lectors.\nLa pàgina web del fictici escriptor Robert Galbraith ha anunciat aquest dilluns la sortida de la nova novel•la de detectius, del que avança una petita sinopsi:\nAl principi, la senyora Quine creu que el seu marit ha marxat pel seu propi peu durant uns quants dies –com ja ha anat fent anteriorment– i vol que Strike el trobi i que el faci tornar a casa. No obstant, el novel•lista acaba de completar un manuscrit amb verinosos perfils de gairebé totes les persones que coneix i, si la novel•la arribés a publicar-se, arruïnaria vides; per lo tat, hi haurà moltes persones que el volen silenciar.\n‘The Silkwarm’ és la tercera novel•la que escriu Rowling per a un públic adult, i la segona que publicarà amb el pseudònim de Galbraith. L’anonimat que va utilitzar la creadora de Harry Potter en ‘El canto del cuco’ va ser destapat poc després de la comercialització del llibre pel diari ‘The Sunday Times’, fet que va contribuir a una major difusió de l’obra entre els lectors. Tot i això, els experts, els lectors de misteri i els fans de J.K. Rowling esperem amb candeletes la seva nova obra.\nThemes: el diari d'un forense, el diari de la neus, el diari groc de la carlota, el diari vermell de la Carlota, el llibrenegre dels secrets, els secrets de la reina, la casa sota la sorra, negra nit, tots els detectius\nComments of “J.K. Rowling publicarà un nou llibre de misteri”


WWW.CANSVELLS.COM: de gener 16, 2011\nLEE: Jornada 9.2\nDesprés de sa tormenta sempre arriba sa calma, i després d'una jornada de LEE toca Post explicatiu.\nAquí el tenim. Només comentar sa rajada des NewBuiders, que vist que tenien alguna baixa i s'enfrontaven a uns potents Güizas, decidiren aplaçar es partit a una reunió 'in extremis' a sa Discoteca Enfants.\nUn system creat pen Marc tipo les 18:44\nCansvells i cusses de bon veure. Vos adjunt dos textos escrits per en Xavi Rio, companyero meu de classe a sa universitat i amic de El Partido. Recentment ha publicat, junt amb altres de El Partido en un diari anomenat "El Manifiesto" (Boadella & co). També publiquen periódicament un fanzine anomenat "El Intempestivo". Vos pas també s'enllaç: http://elintempestivo.wordpress.com/ (per ca meva en tenc un parell en versió fanzine per si a algú li interessa, maldement sigui en aquells moments a nes que es calçons son a nes turmells)\nUn system creat pen cuads tipo les 12:01


Accessibilitat i mobilitat | Gestió de Serveis Sanitaris. Hospital Santa Maria\nProjecte Mobilitat i Accessibilitat Ciutat Sanitària de Lleida\nLa Rehabilitació de l'Ala Est ens brinda una bona oportunitat per a millorar l'accessibilitat i la mobilitat al complex hospitalari de l'Hospital Universitari de Santa Maria. La singular arquitectura dels edificis on GSS presta els diferents serveis distribuïts en un Campus compartit amb la Facultat de Medicina i la Facultat d'Infermeria i Fisioteràpia de la UdL, aconsellen preservar el recinte de la circulació rodada, guanyant d'aquesta forma un espai verd de gran riquesa botànica, alliberant-lo de la invasió indiscriminada de cotxes, prioritzant la circulació peatonal i l'ús d'aquest magnífic indret enjardinat com a espai de lleure i relació. A nivell urbà, es proposa enderrocar les tanques perimetrals i obrir el recinte integrant-lo, com a un nou parc, en la xarxa de corredors verds de la ciutat. Pel que fa a l’aspecte funcional, s’intentarà recuperar els eixos de vianants del projecte històric original i connectar-los a les actuals traces urbanes. Aquest projecte d'urbanització es complementarà amb l'arranjament dels vials urbans perimetrals, unificant paviments de voreres, donant continuïtat als passeigs arbrats, enllumenat i mobiliari urbà.\nDESCRIPCIÓ DEL RECINTE DE L'HOSPITAL UNIVERSITARI DE SANTA MARIA\nEs tracta d'un complex situat dins del recinte urbà de la ciutat de Lleida on s'hi troben els edificis de l'Hospital Universitari de Santa Maria i els edificis pertanyents a la Universitat de Lleida (Facultat de Medicina i Facultad d'Infermeria i Fisioteràpia). La part central està enjardinada, de forma que el carrer principal fa una circumval·lació al jardí, amb un únic sentit de circulació.\nAlguns edificis daten de principis del segle XX i estan catalogats per l'ajuntament de Lleida pel seu valor artístic.\nEl recinte disposa d'accés per a vehicles des del Carrer Sant Hilari. També hi ha un altre accés reservat a ambulàncies a la zona d'urgències, carrer Roda d'Isàbena i un altre reservat a mercaderies i serveis a la cantonada entre els carrers Sant Hilari i Roda d'Isàbena.\nTambé es disposa d'un accés peatonal a l'Avda. Alcalde Rovira Roure, carrer Sant Hilari, carrer Montserrat Roig (lateral Facultat) i un altre a la zona d'urgències, carrer Roda d'Isàbena.\nA partir del dia 21 de setembre de 2009 i coincidint amb la celebració de la Setmana de la Mobilitat Sostenible i Segura, no es poden estacionar vehicles dins del recinte de l'Hospital Universitari de Santa Maria i el Campus de les Ciències de la Salut, oferint-se un pàrquing gratuït alternatiu situat al carrer Roda d'Isàbena cantonada Onze de Setembre.\nA les rodalies del recinte hi ha varies parades d'autobús en les quals hi paren les línies del servei de transport urbà de Lleida següents:\nLínia 2. RONDA-HOSPITALS\nLínia 3. EXTERIOR-HOSPITALS\nLínia 5. DRA.CASTELLS-A. DE VILANOVA\nLínia 6. MERCAT BORDETA-A.DE VILANOVA\nDESCRIPCIÓ DELS EDIFICIS DE GESTIÓ DE SERVEIS SANITARIS SITUATS AL RECINTE HOSPITALARI\nÉs l'edifici de major superfície on es troben la major part dels serveis: Punt d'Informació, Atenció a la Ciutadania, Consultes Externes, Hospitalització general, Admissió, Farmàcia, Àrea Quirúrgica (Quiròfans, UCI, Reanimació i Esterilització), Serveis Generals, Gerència, cafeteria, etc. Disposa de varis accessos, tots ells adaptats. Dins de l'edifici, que té soterrani i 3 plantes, hi ha vuit ascensors.\nAquest edifici allotja la part d'hospitalització de salut mental. Disposa de planta baixa i primera. L'accés principal està adaptat i també comunica directament amb la planta baixa i la primera de l'Hospital Universitari de Santa Maria.\nANTIC CAP DE SANTA MARIA\nEs tracta d'un edifici de planta baixa situat al centre del recinte. Disposa de 2 accessos adaptats.\nCENTRE DE SALUT MENTAL-DROGODEPENDENCIES\nEs tracta d'un edifici de planta baixa, amb accessos adaptats.\nUNITAT MALALTIES INFECCIOSES\nL'activitat està situada a la planta baixa de l'edifici, amb accessos adaptats.\nCENTRE D'ATENCIÓ I SEGUIMENT DROGODEPENDÈNCIES\nÉs un edifici de planta baixa amb accés adaptat.\nEdifici al cantó de la capella amb accés adaptat.


Dimarts 07 febrer, 2017\nL’ACAS Costa Brava obre la temporada de la competició en Fotosub apnea el diumenge 19 de febrer\nEl club ACAS Costa Brava organitza el diumenge 19 de febrer la prova IX Competició Hivern Lloret/La Selva de Fotosub apnea.\nAquesta prova és la primera cita del 2017 per als i les esportistes que practiquen aquesta disciplina subaquàtica: la fotosub apnea requereix una bona forma física i un bon coneixement de les espècies de peixos que poblen el litoral.\nLa competició, que forma part del calendari oficial de la FECDAS, tindrà lloc a Lloret de Mar. La trobada començarà a dos quarts de nou del matí al Club Nàutic Cala Canyelles amb la revisió de la documentació i l’equipament fotogràfic.\nEls participants podran entrar a l’aigua a partir de dos quarts de deu del matí en una sessió que, com és habitual en aquesta pràctica, tindrà un límit de 4 hores de durada. Durant aquest temps, caldrà capturar fotogràficament tantes espècies diferents de peixos com sigui possible –bé sencers, bé parcialment- per aconseguir una col·lecció extensa i variada que tingui possibilitats quan se sotmeti al veredicte del jurat.\nLa zona de competició ha quedat establerta a la cala Canyelles, de Lloret de Mar, entre Cala Tortuga i la punta Bou.\nEl club organitzador admet inscripcions fins al dimecres 15 de febrer. Per contactar amb el club es pot fer a través del telèfon 972202844 o del compte de correu electrònic cascbgi@hotmail.com\nL’ACAS Costa Brava, que compta amb la col·laboració del club ACESUB Girona i del CN Cala Canyelles, ha fixat el diumenge 26 de febrer com a dia de reserva per al cas en què la prova no es pogués dur a terme el diumenge 19 de febrer.


LES LLUMINOSES (2013) – Lauren Beukes | El Biblionauta\nLES LLUMINOSES (2013) - Lauren Beukes\nUna obra gairebé rodona, capaç d’unir qualitat literària i comercialitat amb èxit.\nTítol: Les lluminoses (The shining girls)\nAny: 2021 (2013)\nLa por infecta la imaginació. No és culpa de la por. Simplement, és la seva naturalesa. Els malsons es multipliquen. Els aliats es converteixen en enemics. Els elements subversius apareixen pertot arreu. La paranoia justifica tota mena de persecucions i la privacitat és un luxe quan els rojos tenen la bomba.\nUna de les tendències més interessants dels darrers anys dintre de la literatura fantàstica, malgrat es puguin trobar exemples similars a qualsevol època, és la voluntat de barrejar recursos propis de més d’un gènere. En aquest cas, la Lauren Beukes combina un tema tan propi de la ciència ficció com els viatges en el temps (tot i que el seu plantejament, ja ho veurem, està més proper a la fantasia) i la novel·la negra d’assassins en sèrie. Què passaria si un assassí en sèrie pogués traslladar-se, més o menys a voluntat, a diferents èpoques de la història d’una ciutat? La pregunta és tan atractiva, obre tantes possibilitats i complicacions per a la trama, i l’habilitat de l’autora per jugar-hi és tan gran, que pràcticament puc començar la meva ressenya pel final i recomanar-vos que deixeu de llegir-me i us endinseu en aquesta novel·la addictiva. Funciona a tants nivells que paga la pena deixar la lectura crítica en un segon pla i gaudir del text com el que és: un misteri i un viatge en el qual acompanyar a l’autora i els personatges. Vol dir que és perfecta? No. Però els problemes que pugui tenir (o que jo li pugui veure, que no té per què ser el mateix) no desmereixen el gaudi que el text proporciona. Dit això, anem a desgranar una mica les meves impressions.\nMés enllà de la idea bàsica al voltant de la qual gira la trama, la Lauren Beukes em sembla (en aquesta i en altres novel·les) una escriptora amb una gran intuïció per decidir on dirigeix l’atenció del lector. Potser té a veure amb la seva formació com a periodista, en un entorn tan peculiar com Sudàfrica, però la seva capacitat per combinar els aspectes més relacionats amb la part fictícia amb una mirada sempre interessada en el context social ampli que serveix d’escenari a la història fa que la novel·la ressoni molt més enllà del simple (mai és tan simple, quan es fa bé) entreteniment. Afegim-hi, a més, la possibilitat d’il·lustrar els problemes als què s’han enfrontat les dones al llarg de les darreres dècades que obre el recurs dels viatges en el temps, i descobrirem que la novel·la es converteix, de forma espontània i gens afectada, en una mena de símbol de la violència de gènere i de la figura del maltractador perquè sí, perquè pot, perquè és cruel i ja. La novel·la vibra, al llarg de tot el text, amb una intenció de tot el text que emmascara, de forma molt eficaç, alguns aspectes narratius concrets que em semblen una mica desatesos. Ja els aniré dient. Una de les coses que fa especial al llibre és la manera que té de fragmentar la linealitat de la trama, barrejant i desendreçant esdeveniments, canviant de punt de vista, i contribuint a una sensació (buscada) de desorientació consistent en la constant reubicació temporal d’en Harper, l’assassí en sèrie que impulsa bona part de la trama. En termes generals, la Lauren Beukes sap treure partit d’aquest recurs per jugar amb les expectatives i fer miques (per a bé) algunes convencions del suspens. És interessant, manté viu l’interès, i genera una ansietat que li escau al to de la història. Val a dir, i això és una impressió molt personal amb la qual no teniu per què estar d’acord, que el cos em demana qüestionar la col·locació d’algunes peces concretes d’aquest trencaclosques argumental. No sempre estan col·locades amb la mateixa cura. En algun moment desorienta, sense una contrapartida positiva clara. Però potser és cosa meva, i no desmereix el conjunt. La manca de linealitat no només no és gratuïta, sinó que té tot el sentit en una història que és difícil d’imaginar d’una altra manera.\n“Les lluminoses” del títol (les “shining girls” de l’original), són una sèrie de noies (nenes, dones… sovint les veurem en diferents èpoques de la seva vida) que, tal i com suggereix l’epítet, “brillen”. Són persones especials, per raons inexplicades però que el text permet intuir, i això les converteix en objectius ideals de l’assassí que les persegueix al llarg del llibre. Beukes sap reconstruir, amb una economia de recursos sorprenent, les diferents èpoques de l’existència de Chicago que el llibre ensenya, i alguns dels reptes que plantejava el fet de ser dona en cada moment, escollint personatges molt diferents entre sí que, en el context de la novel·la, no triguen a convertir-se en icones.\nPosats a buscar-li peròs a la novel·la, per a mi un dels seus punts febles és la caracterització d’en Harper, l’assassí. En un text en el qual Lauren Beukes té un domini magistral de diàleg, escenari i us de punts de vista per construir personatges versemblants i sòlids, ja sigui ensenyant-nos què pensen o les reaccions dels altres, en Harper apareix com un personatge pla amb una crueltat gairebé caricaturesca. No només això, sinó que els seus diàlegs i els seus pensaments, quan se’ns revelen, semblen afectats. No és un problema gravíssim (he llegit el llibre dues vegades des del 2013, i la primera vegada no vaig pensar el mateix. No sé si això vol dir res…), però contrasta amb la cura posada a la resta de personatges. Fa que en Harper sigui una peça de la maquinària argumental més que no un dels seus habitants. La resta de personatges (Kirby, Dan, les diferents “lluminoses”, altres secundaris que sostenen la torxa de l’argument en un o altre moment…) són brillants.\nUna altre aspecte que, si més no en part, qüestiono, és la manca de justificació del conflicte principal de la història: tant pel que fa als seus elements fantàstics com, potser més important, pel que fa a l’elecció de Harper com a assassí i “les lluminoses” com a preses. En última instància, les coses succeeixen perquè han de succeir, i si bé la història funciona com un rellotge i el joc temporal té atractiu més que suficient com per què deixar-se seduir per ell no representi un gran esforç, no puc deixar de pensar que una volta més hauria fet, del llibre, una obra encara més memorable. Això sí que pot ser qüestió de fílies i fòbies personals, perquè justament aquesta cerca d’una lògica interna que no es recolzi en elements externs ha estat assenyalada com una de les virtuts del llibre, però a mi em genera dubtes.\nA part d’això, la novel·la és pràcticament impecable, tant en termes de trama com pel que fa a l’estil. És una experiència de principi a fi, i és difícil sortir d’ella sense ganes de llegir més obres de la Lauren Beukes. És una d’aquelles obres que combinen comercialitat i qualitat. Els seus ingredients són coneguts i familiars, però el procés d’elaboració fa del resultat final un plat molt original. Si esteu buscant un bon llibre que us acompanyi a les vacances, us interessi més o menys el gènere fantàstic, Les lluminoses és una opció magnífica. Els companys de Mai Més Llibres ja han anunciat (ho podeu comprovar a l’entrevista que li vam fer a l’autora la Tatiana Dunyó i un servidor) la seva intenció de publicar Zoo City, de la mateixa autora. Em demano tanda per ressenyar-la des de ja.\nBeukes_Lauren, Ressenya CiFiCat\nPrevAnteriorEL NOM DEL MÓN ÉS BOSC (1972) – Ursula K. Le Guin\nSegüentDistopia versus utopiaNext\nDaniel Genís\t6 d'octubre de 2021\nAutor convidat\t9 de maig de 2018


Guanyem rebutja l’entrada del PSC en els termes actuals i la pilota salta a la teulada d’ERC - L'Eco de Sitges\nAssemblea de Guanyem, celebrada avui al vespre\nNo hi haurà Govern a cinc, si més no en els termes plantejats en la darrera versió del document d’ampliació que es portava avui a debat. L’assemblea de Guanyem Sitges ha votat en contra del document, després d’un llarg debat de més de dues hores. Per la seva part, tant ERC com el PSC s’hi han pronunciat a favor, tal com estava previst.\nLes assemblees dels tres partits havien d’avalar el document negociat entre el Govern (ERC, Sitges Grup Independent i Guanyem Sitges) i el PSC per a l’ampliació de l’executiu, al qual també està convocat El Margalló. La gent d’SGI ja s’hi havia pronunciat a favor aquesta setmana i El Margalló té convocada una reunió demà, tot i que ells donen per vàlid el preacord signat el febrer passat per entrar al Govern i no tenen previst tornar a votar.\nL’assemblea d’Esquerra –que s’ha celebrat al Retiro per poder mantenir la distància social dels seus participants– s’ha pronunciat aclaparadorament a favor de la incorporació del PSC i El Margalló: vint vots a favor i una abstenció. Els militants han mostrat la seva confiança en l’alcaldessa, Aurora Carbonell, i els dirigents locals per ampliar l’executiu com a garantia de futur.\nL’assemblea del PSC s’ha fet telemàticament i tots els participants han votat a favor del document i de sumar-s’hi al Govern. Hi ha hagut dues intervencions que han demanat més contundència al portaveu, Luismi García, però el to ha estat constructiu i de satisfacció que el PSC pot tornar al Govern després de nou anys a l’oposició, i amb un paquet de mesures en termes econòmics i estratègics, que han estat aplaudides per la seva gent.\nEls focus, però, estaven posats al Casino Prado, on Guanyem Sitges celebrava la seva assemblea amb la incògnita de quin seria el pronunciament majoritari dels seus associats. La formació ja havia propiciat una consulta electrònica entre la seva gent aquesta setmana, on el 61 per cent s’hi ha manifestat en contra i el 39 per cent a favor. Les dades s’han donat a conèixer a l’inici de l’assemblea i han estat el camí del que acabaria succeint: un No al document, que vol dir una negativa a l’entrada del PSC en els termes actuals, tot i que no un tancament definitiu. A Guanyem creuen que encara hi ha partit i demanen renegociar alguns punts del document d’ampliació del Govern.\nA la gent de Guanyem el que no ha agradat són les esmenes que el PSC va fer al document. I bàsicament les corresponents a dos punts: el trasllat de sorra i el top manta. La primera versió del Govern s’hi oposava a qualsevol operació amb la draga i també a la intervenció policial “a les persones en situació irregular”; és a dir, suposava que no es farien més trasllats de sorra a la platja amb la draga i que la Policia Local no havia d’intervenir en el top manta. El PSC no volia hipotecar-se en cap dels dos punts i per això va presentar un document amb canvis en tots dos i un matís referent al Mercat Vell. A la gent de Guanyem no han agradat els canvis.\nBàsicament el que ha demanat l’assemblea de Guanyem és que si entra el PSC ho faci “assumint de forma clara les polítiques que per a Guanyem són fonamentals per dur a terme aquesta legislatura”, segons un comunicat emès després de la reunió. És a dir, que els socialistes acceptin la primera versió del document d’ampliació o bé que obrin una nova negociació. En canvi, la formació de l’esquerra alternativa (integrada per la CUP, MES i Sitges en Comú) sí que avala l’entrada d’El Margalló, formació que no ha participat en les negociacions del document d’ampliació del Govern.\nLa notícia que Guanyem s’ha pronunciat en contra del document ha caigut com un gerro d’aigua freda entre la gent d’ERC. Tot i que l’assemblea dels republicans ha començat una hora més tard (a les 19.30h) que la de Guanyem, el seu Sí ha arribat abans que el No dels seus socis. Quan ho han sabut estaven tot just sortint del local. Aurora Carbonell ha parlat amb els regidors de Guanyem i els representants de les dues forces s’han emplaçat a una reunió en breu per afrontar la situació. Per la seva part, Luismi García ha estat explícit quan ha sabut el No de Guanyem: “doncs, Esquerra haurà d’acabar decidint què vol”.


Una llarga jornada per exhibir la indignació del carrer\nLes Marxes van culminar el camí per fer sentir el seu rebuig a la sentència en una trobada multitudinària que va omplir Barcelona\n5 min. Barcelona 19/10/2019 00:44\n651x366 Una llarga jornada per exhibir la indignació del carrer / CRISTINA CALDERER Una llarga jornada per exhibir la indignació del carrer / CRISTINA CALDERER\nLa llarga marxa va arribar al final i va desbordar la ciutat de Barcelona. L’independentisme va tornar a demostrar que és la causa política amb més capacitat de mobilitzar el carrer, en una nova reivindicació marcada per la no-violència en la convocatòria oficial, per bé que la Via Laietana va tornar a ser escenari de xocs entre alguns joves i la Policia Nacional, que es van anar intensificant al vespre i a la nit.\nLa jornada comença quan encara és de nit, amb carreteres tallades en molts punts de Catalunya. Entre les principals vies afectades hi ha l’AP-7 a la Jonquera (Alt Empordà), l’AP-2 a Tarrés (Garrigues), la C-25 a Santa Coloma de Farners (Selva) i la C-14 a Ponts (Noguera). L’ambient és reivindicatiu i tranquil.\nLes Marxes per la Llibertat procedents de Tàrrega i Tarragona, que van confluir dijous a la nit a Martorell, comencen l’última etapa, amb destinació a Barcelona. A les 8 h sortiran de Sant Quirze del Vallès les columnes de Vic i de Berga, i a les 9h començarà a caminar la de Girona, que ha fet nit a Premià de Mar.\nUns 200 manifestants tallen l’accés al port de Tarragona. Altres grups tallen les vies de Rodalies a Terrassa i Molins de Rei. Hi ha gairebé 30 carreteres tallades.\nSurt de Castelldefels la sisena columna de les Marxes per la Llibertat, organitzada pels CDR.\nEls piquets obliguen a tancar diversos establiments de Barcelona, com el Mercadona del carrer Calàbria o la botiga Vodafone del carrer Pelai.\nLa ciutat està plena de carrers tallats per manifestants. A la Diagonal, per exemple, un grup d’estudiants s’han posat a jugar a futbol, i a la confluència de Balmes amb Pelai hi ha una seguda.\nLa columna de Sant Quirze ja és a l’altura de Cerdanyola i segueix avançant cap a Barcelona per la C-58.\nMés de 2.000 persones es concentren davant de la Sagrada Família convocades per Pícnic per la República. El temple decideix tancar.\nUn miler de treballadors del Port de Barcelona puja per Via Laietana cridant “El nostre poble no es toca”.\nComença una manifestació d’estudiants a la plaça Universitat. A Girona, unes 60.000 persones i uns 150 tractors participen en la marxa que té lloc a la ciutat, i a Tortosa hi ha unes 2.000 persones i nombrosos tractors. A Lleida, centenars de persones col·lapsen el centre. Una vintena de carreteres continuen tallades.\nLa Marxa procedent de Sant Quirze (Vic-Berga) entra a Barcelona per la Meridiana.\nUn petit grup d’ultres llancen pedres contra la columna procedent de Girona al seu pas per Sant Adrià de Besòs.\nEs comença a dissoldre la concentració davant de la Sagrada Família. A Manresa, la manifestació reuneix 12.000 persones.\nLa manifestació d’estudiants ha arribat a la prefectura de la Policia Nacional de la Via Laietana. Llancen ous i criden consignes contra els Mossos que la custodien. La Policia Nacional s’endú alguns manifestants dins de l’edifici, tot i que no aclareix si els han detingut.\nLes entitats que han convocat la vaga general asseguren que la protesta ha tingut més seguiment que l’aturada de país del 3-O del 2017.\nLa columna de Girona arriba a la plaça de les Glòries de Barcelona. A la capçalera hi ha, entre d’altres, el vicepresident d’Òmnium, Marcel Mauri, i familiars d’alguns dels presos polítics.\nMarxen la majoria dels estudiants concentrats a la prefectura de Via Laietana, on s’han viscut escenes de forta tensió. Hi ha tres detinguts.\nMés de 200 entitats culturals demanen l’alliberament dels presos polítics en un acte a la plaça del Diamant, des d’on es dirigiran als Jardinets de Gràcia, punt de partida de la gran manifestació de la tarda.\nMilers de persones marxen cap a Lleida des dels pobles de l’entorn, emulant les Marxes per la Llibertat, per participar en la manifestació de la ciutat. També hi ha concentracions a Girona i Tarragona.\nComença a caminar la capçalera de la manifestació, que finalment s’ha traslladat fins a la cruïlla del passeig de Gràcia amb el carrer Diputació a causa de l’afluència de gent. Segons la Guàrdia Urbana hi ha 525.000 persones.\nEs registren noves tensions entre manifestants i la Policia Nacional a la zona de la prefectura d’aquest cos policial, a la Via Laietana. A mesura que passen els minuts els llançaments d’objectes s’intensifiquen.\nTot i les càrregues de la Policia Nacional, els agents han de retrocedir cada vegada més per mantenir la línia davant dels manifestants que omplen la Via Laietana, i disparen pilotes de goma. Una furgoneta del cos està a punt d’atropellar un jove en una de les batudes policials.\nDesprés dels parlaments dels convocants de les Marxes per la Llibertat, es desconvoca la manifestació multitudinària i pacífica.\nAugmenta la tensió a Via Laietana i a Urquinaona. Els Mossos d’Esquadra parlen de grups “molt violents”. La Policia Nacional llança gasos lacrimògens als manifestants.\nLa Prefectura dels Pirineus Orientals ha comunicat la impossibilitat de circular en direcció a Espanya a través de l’autopista que travessa la frontera de la Jonquera.\nEl president de la Generalitat, Quim Torra, convoca el gabinet de crisi del Govern, en contacte amb el conseller d’Interior, Miquel Buch, per abordar els aldarulls. En una entrevista, Buch parla de grups “extremadament violents” i organitzats, que separa de l’independentisme.\nEl ministre de l’Interior, Fernando Grande-Marlaska, diu que aplicaran “el Codi Penal amb total contundència a l’independentisme violent”. I també “a tot l’independentisme que actua fora de la llei”.\nEls Mossos demanen a les persones concentrades pacíficament a Urquinaona, unes 4.500, que marxin per facilitar-los la feina. Afirmen que hi ha uns 500 manifestants “en actitud molt violenta”.\nA banda dels aldarulls a Barcelona, també n’hi ha a Lleida, Girona i Tarragona. Els Mossos comuniquen la detenció de 17 persones.\nEls Mossos fan servir per primer cop una tanqueta d’aigua adquirida el 1994 per desallotjar la Via Laietana.